ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱՆՔԸ` ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի երեխաներ, մեր համայնքի փոքրիկ ու ամենասիրելի բնակիչներ, սրտանց շնորհավորում եմ բոլորիդ՝ ամառային այս գեղեցիկ ու բարի տոնի՝ Երեխաների պաշտպանության միջազգային օրվա առթիվ։

Մաղթում եմ ձեզ երջանիկ ու գունեղ մանկություն, խաղաղ ու կապույտ երկինք և ուզում եմ, որ իրականություն դառնան ձեր բոլոր լուսավոր իղձերը:

Դուք եք մեր ապագան, մեր վաղվա օրը: Ուստի մեր պարտքն է ապահովել ձեզ համար բարեկեցիկ պայմաններ, որպեսզի դուք մեծանաք սիրված ու պաշտպանված` մեծերիս հոգատարությամբ պարուրված:

Երեխաների շահերի պաշտպանությունը, նրանց համար բարեկեցիկ միջավայր ապահովելը շարունակում է գերակա մնալ Արտաշատի համայնքապետարանի աշխատանքում, մեր խնդիրն է անել հնարավորն ու անհնարինը, որ դուք, սիրելի երեխաներ, վայելեք առողջ ու անհոգ մանկություն:

Ուզում եմ, որ աշխարհի բոլոր մանուկների կյանքը սիրով ու ջերմությամբ լի լինի, թող բոլոր մանուկներն ապրեն ինչպես գեղեցիկ հեքիաթում, որտեղ բարին միշտ հաղթանակած է:

Շնորհավոր ձեր տոնը, աշխարհի ամենապայծառ էակներ: